stanford-oval/wikipedia huggingface dataset:
Narbolia
Aiheesta muualla

Kuvia tai muita tiedostoja aiheesta Narbolia Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Mustavirta (Janakkala, Kirinmylly)

| Mustavirta |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  61°01′09″N, 24°44′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  Mustanvirranjoki 
Järvinumero:  35.775.1.004
Mittaustietoja
Pinnankorkeus:  120,7 m  
Rantaviiva:  1,749 km  
Pinta-ala:  17,063 ha  
Saaria:  ei saaria 
 fiMustavirta 
Mustavirta  on Kanta-Hämeessä Janakkalassa  sijaitseva järvi.
Maantietoa

Järven pinta-ala on 17,1 hehtaaria ja se on 700 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Vuolujoen valuma-alueeseen (35.775) se kuuluu. Sen vedenpinnan korkeus on 120,7 metriä mpy.
Iso-Kontainen

| Iso-Kontainen |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Suomussalmi
Koordinaatit:  65°21′47″N, 28°44′24″E
Vesistöalue ja valuma-alueen tietoja
Päävesistöalue:  Iijoen vesistö (61)
Järvinumero:  61.753.1.009
Mittaustietoja
Pinnankorkeus:  245,3 m 
Rantaviiva:  10,73 km 
Pinta-ala:  2,58 km² 
Suurin syvyys:  31,7 m 
 fiIso-Kontainen 
Iso-Kontainen on syvyyssuhteiltaan epäyhtenäinen ylänköjärvi Suomussalmella Kainuun koillisosassa. Sen pinta-ala on 2,6 neliökilometriä. Etäisyys Kajaanista on 134 kilometriä pohjoiskoilliseen.
Maantiede

Iso-Kontaisen pituus etelästä pohjoiseen on 2,9 kilometriä. Leveimmät kohdat lännestä itään ovat noin kilometrin. Länsirannan niemiä ovat Paloniemi, Hoiluansärkkä ja Huutoniemi, itärannalla on Korkeasärkkä. Paloniemen ja Korkeasärkän välissä sijaitsee järven syvin kohta, 32 metriä. Järven etelä- ja keskiosa on laajalti vähintään kymmenen metriä syvä, myös luoteisosan Mustalahti on syvä. Järven pohjoinen osa ja eteläisimmän osan Järvenpää ovat matalaa vesialuetta.
Iso-Kontaisen eteläosassa sijaitsee noin 150 metriä pitkä, hyvin kapea saari. Järven rannat ovat metsä- ja suomaata, pientaloja on harvakseltaan. Iso-Kontainen laskee sen pohjoispuolella sijaitsevan Pikku-Kontaisen kautta Kontaisenjokea länteen Korvuanjärveen (242,2 metriä mpy). Iso-Kontaista ja Korvuanjärveä erottava kannas on noin kilometrin levyinen.
Iso-Kontainen sijaitsee Iijoen vesistön itäreunalla. Noin kilometrin Iso-Kontaiselta itään sijaitsee Oulujoen vesistöön kuuluva Haukijärvi. Iso-Kontaisen eteläpuolella sijaitsee Iijoen vesistöön kuuluva Pyhäjärvi. Iso-Kontaisen ja Pyhäjärven välissä sijaitsee Roukalampi.
Iso-Kontainen (61.753.1.009) kuuluu Korvuanjärven alueeseen (61.753), joka on kolmannen jakovaiheen vesistö Iijoen vesistössä (61). Toinen jakovaihe on Korvuanjoen valuma-alue (61.75) ja ensimmäinen on Korpijoen valuma-alue (61.7). Iso-Kontainen on Korvuanjärven alueen toiseksi laajin vakavesi. Laajin on Korvuanjärvi ja kolmanneksi laajin on Pikku-Kontainen. Alueeseen kuuluu viisitoista vähintään hehtaarin laajuista vakavettä.
James Tolkan

| James Stewart Tolkan |
| --- | --- |
 James Tolkan jakamassa nimikirjoituksia vuonna 2019.
Henkilötiedot
Syntynyt: 20. kesäkuuta 1931 Calumet, Michigan, Yhdysvallat
Näyttelijä
Merkittävät roolit:  Gerald & Marshall Strickland Paluu tulevaisuuteen, Paluu tulevaisuuteen II, Paluu tulevaisuuteen III  Tom "Stinger" Jordan   Top Gun – lentäjistä parhaat
Aiheesta muualla
IMDb
Elonet
James Stewart Tolkan (s. 20. kesäkuuta 1931) on yhdysvaltalainen näyttelijä. Hänet tunnetaan ehkä parhaiten herra Stricklandin roolista Paluu tulevaisuuteen -elokuvissa.
Aiheesta muualla

James Tolkan Internet Movie Databasessa. (englanniksi)
Nacional Records

| Nacional Records |
| --- | --- |
Perustettu:  2005
Tyylilajit:  useita
Kotimaa:   Yhdysvallat
Sijainti:  Los Angeles, Kalifornia
Kotisivu
Infobox OKNimi-testi OK: 
Nacional Records on yhdysvaltalainen levy-yhtiö, jonka pääkonttori sijaitsee Los Angelesissa, Kaliforniassa. Artistit ja yhtyeet kuten Manu Chao, Nortec Collective, Aterciopelados, Los Fabulosos Cadillacs, Tom Tom Club ja Ana Tijoux ovat levy-yhtiöllä.
Mustatöyhtömonarkki

| Mustatöyhtömonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sieppomonarkit Stenostiridae
Suku::  Töyhtömonarkit Elminia
Laji::  albonotata
Kaksiosainen nimi
 Elminia albonotata  (Sharpe, 1891) 

Katso myös
   Mustatöyhtömonarkki Wikispeciesissä   Mustatöyhtömonarkki Commonsissa 
Infobox OKNimi-testi OKIUCN-testi OK: 
Mustatöyhtömonarkki (Elminia albonotata) on sieppomonarkkien heimoon kuuluva varpuslintu.
Levinneisyys

Mustatöyhtömonarkkia tavataan laajalla alueella Afrikan itäosissa. Sen kannankehitys on vakaa, ja se on luokiteltu elinvoimaiseksi.
Aiheesta muualla

Laji.fi: Mustatöyhtömonarkki (Elminia albonotatus)
Maailman lintujen suomenkieliset nimet BirdLife Suomi. Viitattu 3.2.2018. (Arkistoitu – Internet Archive)
ITIS: Elminia albonotata (englanniksi)
Naisjalkapalloseura Kortesjärvi

Naisjalkapalloseura Kortesjärvi (tunnetaan myös nimellä Kortesjärven Mimmit eli KorMi) on jalkapalloseura Kauhavan Kortesjärveltä. Se on erikoistunut nais- ja tyttöjalkapalloiluun[vanhentunut linkki]. Seura on rekisteröity 31. elokuuta vuonna 1987 ja nimi on virallisesti Naisjalkapalloseura Kortesjärvi r.y.
Naisjalkapalloseura Kortesjärvi muistetaan parhaiten 1990-luvun taitteesta, jolloin seura pelasi kaksi kautta naisten pääsarjatasolla. Vuonna 1988 joukkue selviytyi SM-sarjan neljän joukkueen karsintaan. siinä se voitti kaksi ottelua ja sijoittui toiseksi. Niinpä seura nousi seuraavaksi kaudeksi SM-sarjaan yllättäen koko jalkapalloa seuraavan Suomen. Tärkeitä henkilöitä seuran menestyksen kannalta olivat Naisjalkapalloseura Kortesjärven pitkäaikainen valmentaja Veli Suoranta ja hänen vaimonsa Tellervo, joihin koko seura personoitui. SM-sarjassa joukkueella oli hyvä henki ja kova yritys, mutta se riitti avauskaudella vasta yhdeksännelle eli viimeistä edelliselle sijalle.[vanhentunut linkki] 18:a ottelustaan seura voitti ainoastaan yhden keräten yhteensä kuusi pistettä. Joukkue joutui karsimaan pääsarjapaikastaan ja sijoittui karsintasarjassa jälleen toiseksi. Niinpä se säilytti pääsarjapaikkansa myös kaudeksi 1990. Tuolla kaudella joukkue jäi koko sarjan viimeiseksi ja kaksi ainoaa sarjapistettä yhdestä voitostaan napannut seura putosi suoraan pääsarjasta. Joukkueen maaliero oli murskaava 16–81.
Kahden kauden kahdeksan pistettä riittävät naisten pääsarjatason maratontaulukossa sijalle 47.
Tilastoja

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Kausi | Sarja | O | V | T | H | TM | PM | P | Sijoitus |
| 1988 | SM-karsintasarja | 3 | 2 | 0 | 1 | 5 | 3 | 4 | 2. |
| 1989 | SM-sarja | 18 | 1 | 4 | 13 | 20 | 67 | 6 | 9. |
| 1989 | SM-karsintasarja | 3 | 1 | 1 | 1 | 3 | 3 | 3 | 2. |
| 1990 | SM-sarja | 18 | 1 | 0 | 17 | 16 | 81 | 2 | 10. |
Aiheesta muualla

Naisjalkapalloseura Kortesjärvi
Nassau (täsmennyssivu)

Nassau voi viitata seuraaviin:
Nassau, Bahaman pääkaupunki
Nassau, kaupunki Minnesotassa Yhdysvalloissa
Nassaun piirikunta, piirikunta Long Islandilla New Yorkin osavaltiossa Yhdysvalloissa
Nassaun piirikunta, piirikunta Floridan osavaltiossa Yhdysvalloissa
Nassau, saari Cookinsaarilla
Nassau, 900-luvulla perustettu historiallisesti merkittävä pieni kaupunki Rheinland-Pfalzissa Saksassa
Nassau, Pyhään saksalais-roomalaiseen keisarikuntaan kuulunut herttuakunta
Baarle-Nassau, kunta Alankomaissa
Nassau, suku jonka haara on Alankomaita hallitseva Orania-Nassau-suku.
USS Nassau (LHA-4), Yhdysvaltain laivaston maihinnousualus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nassau”, voi hakea sivunnimihaulla, laajalla sivunnimihaulla tai tekstihaulla.
Nassaun piirikunta

Nassaun piirikunta on kahden Yhdysvaltain piirikunnan nimi.
Nassaun piirikunta, Florida
Nassaun piirikunta, New York
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nassaun piirikunta”, voi hakea sivunnimihaulla, laajalla sivunnimihaulla tai tekstihaulla.
Moskovan asema (Pietari)

Moskovan asema (ven. Моско́вский вокза́л, Moskovski vokzal) on tärkeä henkilöliikenteen rautatieasema Pietarin ydinkeskustan itäosassa Nevski prospektin varrella. Se kuuluu matkustajamäärältään Venäjän viiden vilkkaimman aseman joukkoon. Päivittäin aseman kautta matkustaa keskimäärin yli 15 000 kaukoliikenteen  ja yli 25 000 lähiliikenteen matkustajaa. Kaukoliikennevuoroja on yli 30 ja lähiliikenteen lähes 50.
Kaukojunat liikennöivät asemalta kattavasti Venäjän eri osiin ja myös Ukrainaan, Azerbaidžaniin ja Uzbekistaniin. Tärkein yhteys on 650 km:n päässä sijaitsevalle Moskovan Leningradin asemalle Tverin kautta. Tätä reittiä ajetaan myös Sapsan-suurnopeusjunilla.
Historia

Pietarin Moskovan rautatieaseman rakentaminen aloitettiin vuonna 1847. Rakennuksen suunnitteli arkkitehti Konstantin Ton. Asema avattiin ja liikennöinti aloitettiin 18. elokuuta 1851, jolloin keisarillinen juna lähti asemalta kello 04 ja toi tsaari Nikolai I:n perille Moskovaan kello 19.
Vaihtoyhteydet paikallisliikenteeseen

Vaihtoyhteyksiä rautateiltä paikallisliikenteeseen on runsaasti. Pietarin metrolinjojen 1 ja 3 asemat Majakovskaja ja Ploštšad Vosstanija sijaitsevat rautatieaseman tuntumassa. Aseman edustalta liikennöi lukuisia bussi- ja johdinautolinjoja.
Aiheesta muualla

Lokakuun rautatiet/ Venäjän rautatiet: Pietarin rautatieasemista (Arkistoitu – Internet Archive) (venäjäksi) (ozd.rzd.ru)
Moskovan asemasta (Arkistoitu – Internet Archive) (venäjäksi) (vokzalinfo.ru)
Kaukojunien aikatauluja Moskovan asemalle (venäjäksi) (rasp.yandex.ru)
Aikatauluhaku Moskovan asemalta, tässä aseman nimenä Saint Petersburg Glavnyi (englanniksi) (poezda.net)
Paikallisjunia Moskovan asemalta (venäjäksi) (electrichki.spb.ru)
Paikallisjunien aikatauluja Moskovan asemalle (venäjäksi) (rasp.yandex.ru)
Pietaria ympäröivän alueen rataverkon kartta ja kattava interaktiivinen kuvagalleria rataosuuksia klikkaamalla (venäjäksi) (railwayz.info)
Wikimedia Commonsissa on kuvia tai muita tiedostoja aiheesta .
Nassaunmeriahven

| Nassaunmeriahven |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Percoidei
Heimo::  Meriahvenet Serranidae
Alaheimo::  Meriahvenet Epinephelinae
Suku::  Epinephelus
Laji::  striatus
Kaksiosainen nimi
 Epinephelus striatus  (Bloch, 1792) 
Katso myös
   Nassaunmeriahven Wikispeciesissä   Nassaunmeriahven Commonsissa 
Infobox OKVirheellinen NIMI-arvoIUCN-testi OK: 
Nassaunmeriahven (Epinephelus striatus) on meriahventen (Serranidae) heimoon ja meriahventen (Epinephelinae) alaheimoon kuuluva trooppisissa merivesissä elävä kalalaji.
Suurin tunnettu nassaunmeriahven  oli 122 cm pitkä. Tyypillinen aikuiskoko on 48 cm. Kalan väri vaihtelee, tyypillisesti pohjaväri on vaaleanpunainen tai ruskehtava, ja siinä on tummempia kuvioita. Kaikki kalat syntyvät naaraina, ja muutaman kudun jälkeen muuttuvat koiraiksi.
Nassaunmeriahvenia elää Atlantin länsiosassa ja Karibialla. Ylikalastus on johtanut lajin uhanalaisuuteen.
Nassaunmeriahven  on peto, joka syö muita kaloja, äyriäisiä ja mustekaloja. Se piileksii suojavärinsä turvin odottamassa että saalis tulee lähelle ja syöksyy sitten sen kimppuun. Sukeltajat ovat ruokkineet nassaunmeriahvenia kädestä, ne oppivat hakemaan lisää ruokaa.
James Fulton

James Fulton (s. 9. maaliskuuta 1992) on irlantilainen kartanlukija. Fulton on osallistunut WRC2-sarjaan Josh McErleanin kanssa ja rallin MM-sarjaan Craig Breenin kanssa. Fulton oli autossa kun Breen kuoli, mutta selvisi itse vammoitta.
Ura

Fulton aloitti rallissa vuonna 2012 ja osallistui kilpailuihin Amerikassa, Lähi-Idässä ja Euroopassa tavoitteena nousta rallin MM-sarjaan. Vuonna 2022 hän aloitti Craig Breenin kartanlukijana Japanin rallissa Paul Naglen jäätyä eläkkeelle.
Mustavuori (Helsinki)

| Mustavuori> Svarta backen |
| --- | --- |
 Vanha tykkitie
 Kaupungin kartta, jossa Mustavuori korostettuna.  Helsingin kaupunginosat
Kaupunki:  Helsinki
Suurpiiri:  Itäinen suurpiiri
Kaupunginosa nro:  549
Pinta-ala:  1,43 km² 
Väkiluku:  0 (1.1.2015)
Väestötiheys:  0 as./km²
Osa-alueet:  on itse osa-alue Vuosaaren kaupunginosassa
Postinumero(t):  00960, 00970, 00890
Lähialueet:  Niinisaari, Nordsjön kartano, Keski-Vuosaari, Mellunmäki, Salmenkallio; Vantaan Hakunilan palvelualue ja erityisesti Länsisalmi
Mustavuori (ruots. Svarta backen) on osa-alue Itä-Helsingin Vuosaaressa. Mustavuoren osa-alue käsittää osan suojelualuetta, joka tunnetaan nimellä Mustavuoren lehto ja Östersundomin lintuvedet. Mustavuoren osa-alueen pinta-ala on 1,43 neliökilometriä. Alueella ei ole pysyvää asutusta.
Mustavuoren suojelualue

Mustavuoren osa-alue alkaa Kallvikintie–Niinisaarentie-linjasta ja sijoittuu tämän pohjoispuolelle. Mustavuoren osa-alueesta poiketen Mustavuoren lehdon ja Östersundomin lintuvesien suojelualueen eteläraja kulkee selvästi pohjoisempana ja sisältää lännessä myös Itäväylän itäpuolisia osia Mellunmäen kaupunginosasta. Suojelualue ulottuu pohjoisessa merkittävältä osaltaan Vantaan Länsisalmen puolelle ja Sipooseen. Suojelualue käsittää Mustavuorella sijaitsevia vanhoja metsiä, linnoitusrakenteita ja Porvarinlahden sekä kattaa esimerkiksi näköaloistaan komean Kasabergetin mäen alueen. Sipoosta esimerkiksi Bruksvikenin lahti ja Karhusaaren länsipuoliset rantakaislikot kuuluvat suojelualueeseen. Käsitteellisesti Helsingin Mustavuoren osa-alue ja mainittu suojelualue ovat vain osaltaan päällekkäisiä alueita.
Alueen merkityksestä

Kokonaisuudessaan laajemmin käsitetty Mustavuoren alue – käsittäen Mellunmäkeen ja Vantaalle kuuluvat osat – on luonnonarvoiltaan ja ulkoilumaastona merkittävä.
Mustavuori on laajemmin osa itäisimmän pääkaupunkiseudun viherkaistaletta, joka alkaa merellisestä Uutelasta ja jatkuu Nordsjön kartanon alueen kautta Vantaan Länsisalmelle ja Sotunkiin sekä läntisen Sipoon laajoille pelto- ja metsäalueille.
Haasteita

Viereiselle Niinisaaren osa-alueelle vuonna 2008 avatun Vuosaaren sataman pääväylä eli Kehä III:n jatko (Itäväylältä alkaen nimeltään Vuosaaren satamatie) vietiin alueen luonnonarvojen takia tunneliin. Samaan aikaan valmistunut Vuosaaren satamarata kulkee myös Niinisaaressa ja alittaa Labbackan kallioalueen rautatietunnelissa. Tunneleista huolimatta liikenneyhteydet ovat muuttaneet Mustavuoren äänimaisemaa.
Lähivuosina lisäpaineita erityisesti suojelualueen monipuolisuutta takaavalle viherkäytävälle aiheuttanevat Helsingin laajenemishalut ja asuntorakentamistoiveet Vantaan Länsisalmen ja läntisimmän Sipoon suuntaan.
Aiheesta muualla

Kuvia tai muita tiedostoja aiheesta Mustavuori Wikimedia Commonsissa
Linnoituksiin kuuluva  juoksuhauta.
Linnoituksiin kuuluva luola.
Jab

Jab on yhden nyrkkeilyssä käytetyn lyönnin nimi ja sillä tarkoitetaan vastustajaa lähempänä olevalla kädellä lyötyä iskua. Sitä pidetään tärkeimpänä iskuna nyrkkeilyssä.tarvitaan parempi lähde
Hyödyntäminen

Jab on yksi parhaista lyöntipuolustustavoista nyrkkeilyssä.[lähde? ] Jabilla voidaan pitää helpohkosti vastustaja sopivan etäisyyden päässä itsestään estäen näin tätä lyömästä. Puolustaessa jabia voidaan lyödä myös perääntyessä.
Jab vartaloon

Jabia ei yleensä hyödynnetä nyrkkeilyssä vartalolyönneissä. Syynä on se että vastustaja pääsee lyömään helposti vastaiskun avoimena olevaan päähän.
Jabal Hadur

| Jabal Hadur Hadur Nabi Šuʿayb |
| --- | --- |
Korkeus:  3 760 m
Sijaintitiedot
 Jabal Hadur Hadur Nabi Šuʿayb
 Koordinaatit: 15°16′48″N, 43°58′40″E 
Sijainti:   Jemen
Jabal Hadur (arab. جبل حضور‎, Jabal Ḥaḍūr) tai Jabal Nabi Shuayb (arab. جبل النبي شعيب‎, Jabal an-Nabī Šu‘ayb) on vuorimassiivi Jemenin pääkaupunki Sanaan länsipuolella. Useita huippuja käsittävän vuoren korkein kohta kohoaa 3 760 metriin merenpinnasta, mikä teke siitä Arabian niemimaan korkeimman kohdan.
Maantiede

Jabal Hadur sijaitsee noin 20 kilometriä Jemenin pääkaupunki Sanaasta länteen Siham ja Surdud -nimisten wadien välissä. Hadurin länsipuolella sijaitsee Jabal Haraz. Vuoren itäpuolella on Kaat Sahmanin tasanko. Jabal Hadurin pääharjanne on pituudeltaan noin 5 kilometriä ja sillä sijaitsee seitsemän huippua. Niistä korkein on nimeltään Jabal Kahir, jonka korkeus merenpinnasta on 3 760 metriä. Paikka on koko Arabian niemimaan korkein kohta.
Vuoren korkeimmat kohdat ovat talvisin usein paksussa lumipeitteessä. Vuorelta kulkee useita wadeja, kuten Wadi Daqud ja Wadi Yazil. Wadien tulvavedet virtaavat vuorelta useisiin eri suuntiin. Vedet ovat muovanneet laaksoja, joissa on harjoitettu esimerkiksi hedelmien viljelyä. Syvemmällä vuorella on kasvatettu viljaa, kuten durraa, ohraa ja vehnää. Vuorella sijaitsee useita kyliä.
Historia

Jabal Hadur on saanut nimensä Hadur bin Adi bin Malikin mukaan. Hän oli puolestaan Koraanissa suurissa Al-A’raf ja Huud mainitun profeetta Šuʿaybin esi-isä. Tarinan mukaan Hadur  oli lähetetty vuorelle saarnaamaan paikallisille ja varoittamaan näitä tullen kuitenkin heidän surmaamakseen. Arabien perinteessä vuori on yksi kolmesta vuoresta, jotka jäivät vedenpaisumuksessa vedenpinnan yläpuolelle.
Vuoren korkeimmalla huipulla Jabal Kahirilla on Shuʿaybille omistettu hauta ja moskeija. Kohde on suosittu pyhiinvaelluskohde etenkin ramadanin viimeisinä päivinä. Perinteessä paikalla vierailevat hedelmättömyydestä kärsivät naiset.
James Galway

Jeanne ja James Galway (2007)
James Galway (s. 8. joulukuuta 1939 Belfast) on pohjoisirlantilainen huilisti. Hän oli yksi ensimmäisistä huilisteista joka teki merkittävää soolouraa.
Galway opiskeli huilunsoittoa Jean-Pierre Rampalin johdolla. Hän oli Berliinin filharmonikoiden ykköshuilisti vuosina 1969–1975 eli Herbert von Karajanin kapellimestarikaudella. Karajanin hämmästykseksi Galway lähti soolouralle. Hän on levyttänyt yli 65 CD:tä BMG Sony Classics-sarjaan ja Deutsche Grammophonille.
Huilulle sävelletyn klassisen musiikin lisäksi hän on levyttänyt irlantilaista kansanmusiikkia ja erilaisia ikivihreitä, esiintynyt Pink Floydin kanssa ja osallistunut Taru sormusten herrasta -elokuvien taustamusiikin levyttämiseen.
James Galway asuu Sveitsissä ja soittaa nykyisin hänelle varta vasten tehtyä 20K ‘Galway’ Nagahara -huilua.
Levytyksiä

The Wayward Wind (1982)
James Galway Plays Giuliani (1988)
The Magic Flute (1992)
Seasons (1993)
Bach Sonatas (1993)
The Lark In The Clear Air (1994)
Tango Del Fuego (1998)
Winter's Crossing (1998) - irlantilaista kansanmusiikkia
Unbreak My Heart (1999) - mm. Elton Johnin ja Willie Nelsonin kappaleita
Sixty Years--60--Sixty Flute Masterpieces Collection (1999)
Hommage a Rampal (2001)
The Very Best Of James Galway
A Song Of Home: An American Musical Journey (2002)
Music for my Little Friends (2002)
Wings of Song (2004)
Ich war ein Berliner (2006)
Janie Bradford

Janie Bradford (s. 2. kesäkuuta 1939 Charleston, Missouri, Yhdysvallat) on yhdysvaltalainen lauluntekijä, joka tunnetaan erityisesti yli 25 vuoden työskentelystään Motown-levymerkille. Kuuluisin hänen kirjoittamansa kappale on yhdessä Berry Gordyn kanssa tehty ”Money (That’s What I Want)”, jonka levytti alun perin Barrett Strong, ja sittemmin esimerkiksi brittiläiset The Beatles- ja The Rolling Stones -yhtyeet. Toinen kuuluisa laulu on muun muassa The Temptationsin ja Marvin Gayen julkaisema ”Too Busy Thinking About My Baby”.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Janie Bradford
Mut hei

| Mut hei Waltari |
| --- | --- | --- |

EP-levyn tiedot
 Julkaistu: 1988
 Tuottaja(t): Mikko Karmila
 Tyylilaji: heavy metal
 Kesto: 18.15
 Levy-yhtiö: Stupido Records
Waltarin muut julkaisut
| Waltari 1988 | Mut hei 1990 | Monk Punk 1991 |
Mut hei on suomalaisen heavy metal -yhtyeen Waltarin toinen EP-levy. Se on julkaistu vuonna 1990 levymerkillä Stupido Records.
Kappaleet

Mut hei – 3.44
The Days of Distress – 4.34
Sad Song – 5.08
Ice Box – 4.49
Kokoonpano

Kärtsy Hatakka – laulu, basso, kosketinsoitin
Sami Yli-Sirniö – kitarat
Jariot Lehtinen – kitarat
Janne Immonen – kosketinsoitin
Sale Suomalainen – rummut
Aiheesta muualla

Albumi Mut hei Encyclopaedia Metallum -sivustolla (englanniksi)
Mut hei discogs.com -sivustolla
Waltari
| --- | --- |
Studioalbumit:   Monk Punk  Torcha!  So Fine!  Big Bang  Yeah! Yeah! Die! Die! Death Metal Symphony in Deep C  Space Avenue  Radium Round  Channel Nordica  Rare Species  Blood Sample  Release Date  Below Zero  Covers All  You Are Waltari  Global Rock 
Kokoelmat:   Pala leipää  Decade  Early Years  The 2nd Decade – In the Cradle  3rd Decade – The Anniversary Edition 
EP:t:   Waltari  Mut hei  Aika tuulee  Back to Persepolis 
Katso myös:  Waltarin diskografia
James Tobin

| James Tobin |
| --- | --- |
 James Tobin vuonna 1962.
Henkilötiedot
Syntynyt: 5. marraskuuta 1918
Kuollut: 11. maaliskuuta 2002 (83 vuotta)
Koulutus ja ura
Tutkinnot:  Harvardin yliopisto
Väitöstyön ohjaaja:  Joseph Schumpeter
Oppilaat:  Yukio Noguchi, Janet Yellen ja Koichi Hamada
Tutkimusalue:  Taloustiede
Palkinnot:   Nobelin taloustieteen palkinto
James Tobin (5. maaliskuuta 1918 – 11. maaliskuuta 2002) oli yhdysvaltalainen ekonomisti.
Tobin valmistui Harvardin yliopistosta, palveli John F. Kennedyn hallinnon talousneuvonantajana ja opetti monia vuosia Yalen yliopistossa. 1981 hänelle myönnettiin Ruotsin keskuspankin jakama Nobelin palkinto taloustieteessä.
Tobin kannatti ja kehitti keynesiläistä taloustiedettä. Hän uskoi, että hallituksien täytyy puuttua talouteen tuloksen tasapainottamiseksi ja taantumien välttämiseksi. Tobin tuli laajalti tunnetuksi ehdottamastaan ulkomaisten valuutansiirtojen verottamismallistaan. Veron tarkoitus oli vähentää spekulointia markkinoilla – Tobin piti spekulointia epätuottavana. Hän myös ehdotti, että verosta saatavat tulot käytettäisiin rahoittamaan kolmannen maailman hyväksi toteutettavia projekteja tai YK:n toimintaa.
Valuutansiirtoveron idea sai tukea monilta erilaisilta organisaatioilta ja koulukunnilta kuten esimerkiksi globalisaatiokriittiseltä liikkeeltä (esimerkiksi Attac). Tosin Attacinkin kannattama niin sanottu Spahnin malli valuutansiirtoverosta ei Tobinin omasta mielestä olisi toteuttanut haluttuja tavoitteita.
Lisäksi hän kehitti Tobin-mallin, joka on ekonometrinen malli sensuroituneille endogeenisille muuttujille.